CELEX: 62009CN0025
Language: fi
Date: 2009-01-19 00:00:00
Title: Asia C-25/09: Ennakkoratkaisupyyntö, jonka Fővárosi Bíróság (Unkarin tasavalta) on esittänyt 19.1.2009 — Sió-Eckes Kft. v. Mezőgazdasági és Vidékfejlesztési Hivatal Központi Szerve

4.4.2009   
            
            
               FI
            
            
               Euroopan unionin virallinen lehti
            
            
               C 82/13
            
         Ennakkoratkaisupyyntö, jonka Fővárosi Bíróság (Unkarin tasavalta) on esittänyt 19.1.2009 — Sió-Eckes Kft. v. Mezőgazdasági és Vidékfejlesztési Hivatal Központi Szerve
   (Asia C-25/09)
   (2009/C 82/25)
   Oikeudenkäyntikieli: unkari
   Ennakkoratkaisua pyytänyt tuomioistuin
   Fővárosi Bíróság
   Pääasian asianosaiset
   
      Kantaja: Sió-Eckes Kft.
   
      Vastaaja: Mezőgazdasági és Vidékfejlesztési Hivatal Központi Szerve
   Ennakkoratkaisukysymykset
   
               1)
            
            
               Voidaanko neuvoston asetuksen (EY) N:o 2201/96 (1) 2 artiklan 1 kohtaa tulkita siten, että sen I liitteessä tarkoitettu tuotantotukijärjestelmä koskee CN-koodiin kuuluvien ex 2008 70 61 merkittyjen sokeriliemeen ja/tai omaan liemeen säilöttyjen päärynöiden lisäksi liitteessä jäljempänä CN-koodiin kuuluvia tuotteita (ex 2008 70 69 jne.)?
            
         
               2)
            
            
               Täyttääkö CN-koodiin ex 2008 70 92 kuuluvia tuotteita valmistava tuottaja edellä mainitussa asetuksessa vahvistetut edellytykset?
            
         
               3)
            
            
               Onko neuvoston asetuksen (EY) N:o 1535/2003 (2) 2 artiklan 1 kohtaa tulkittava siten, että CN-koodeihin ex 2008 70 61, ex 2008 70 69, ex 2008 70 71, ex 2008 70 79, ex 2008 70 92, ex 2008 70 94 ja ex 2008 70 99 kuuluvat tuotteet ovat vastaavasti asetuksessa tarkoitettuja lopputuotteita?
            
         
               4)
            
            
               Siinä tapauksessa, että edellä esitettyihin kysymyksiin annettujen vastausten perusteella lopputuotteiksi voidaan katsoa ainoastaan neuvoston asetuksen (ETY) N:o 2320/89 (3) 3 artiklassa tarkoitetut persikat, miksi edellisissä säädöksissä on ilmoitettu muita tuotteita koskevat CN-koodit?
            
         
               5)
            
            
               Voidaanko edellä mainittujen asetusten perusteella lopputuotteiksi katsoa persikan jalostuksen tietyssä vaiheessa syntyvät erilliset tuotteet (esim. hedelmäliha), jotka voidaan myös asettaa erillisinä tuotteina myytäväksi?
            
         
      (1)  Hedelmä- ja vihannesjalostealan yhteisestä markkinajärjestelystä 28.11.1996 annettu neuvoston asetus 2201/96EY, EYVL L 297, s. 29.
   
      (2)  Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29.8.2003 annettu komission asetus 1535/2003/EY, EYVL L 218, s. 14.
   
      (3)  Tuotantotukijärjestelmään kuuluvien sokeriliemeen ja omaan liemeen säilöttyjen persikoiden vähimmäislaatuvaatimuksista 28.7.1989 annettu komission asetus 2320/89/ETY, EYVL L 220, s. 54.